དཡི་པ།༣།།
༦ཿཿ༦ཿཿ༄ཿ
།ཤཱཀྱའི་བཙུན་པ་བློ་བཟང་འཕྲིན་ལས་ཀྱི་ཟབ་པ་དང་རྒྱ་ཆེ་བའི་དམ་པའི་ཆོས་ཀྱི་ཐོབ་ཡིག་གསལ་བའི་མེ་ལོང་ལས་གླེགས་བམ་གསུམ་པ་བཞུགས་སྷོ།།

༄༅༅།དུས་གསུམ་སངས་རྒྱས་ཀུན་གྱི་ངོ་བོ་ཉིད།།དགེ་ལེགས་ཡོན་ཏན་ཀུན་གྱི་རིན་ཆེན་གཏེར།།འགྲོ་ཚོགས་སྡུག་བསྔལ་སྐྱོབ་པའི
གཉེན་གཅིག་པུ།།མཁས་གྲུབ་བུ་སྟོན་ཆོས་རྗེའི་ཞབས་ལ་འདུད།།ཅེས་པའི་བསྟོད་ཡུལ་དམ་པ་ཐམས་ཅད་མཁྱེན་པ་བུ་སྟོན་རིན་པོ་ཆེའི་དོ་ཉིད་ཀྱི
རྣམ་པར་ཐར་པའི་ཡོན་ཏན་གྱི་ཚོགས་མཐའ་དག་ནི་བསམ་གྱིས་མི་ཁྱབ་པས།སངས་རྒྱས་བྱང་སེམས་ཐམས་ཅད་ཀྱིས་བསྐལ་བའམ་བསྐལ་པ་ལས
ལྷག་པར་བརྗོད་མི་ནུས།འོན་ཀྱང་རྒྱ་མཚོ་ཆེན་པོ་ལས་ཆུ་ཐིགས་ཙམ་ཅིག་གི་དཔེ་ལྟར་ཅུང་ཟད་བསྙད་ན།དམ་པ་འདི་ནི་བསྐལ་པ་དཔག་ཏུ་མེད་པའི་སྔ་

༄༅༅།རོལ་དུ་ལོངས་སྤྱོད་རྫོགས་པའི་སྐུར་སངས་རྒྱས་ནས་གང་ལ་གང་འདུལ་གྱི་སྤྲུལ་པ་སྣ་ཚོགས་པས་མཐའ་ཡས་པའི་འགྲོ་བ་རྣམས་ཐར་པ་དང་ཐམས་ཅད་མཁྱེན་པའི་ལམ
ལ་བཀོད།ཐོག་མར་ཐུགས་བསྐྱེད་པ་ནི།སྔོན་ཆོད་པར་གྱུར་པ་ན།དེ་བཞིན་གཤེགས་པ་མཐའ་ཡས་འོད་ལ་ནོར་བུ་རིན་ཐང་མེད་པ་ཕུལ་ནས།དང་པོ་བྱང་ཆུབ་མཆོག་ཏུ་ཐུགས་བསྐྱེད།རྒྱལ
པོ་བསོད་ནམས་མེ་ཏོག་གི་སྲས་སུ་གྱུར་པ་ན།དེ་བཞིན་གཤེགས་པ་བརྩོན་འགྲུས་མཐའ་ཡས་ཆོས་ཀྱི་ཚུལ་ངེས་པར་སྟོན་པ་ཞེས་བྱ་བའི་ཏིང་ངེ་འཛིན་སྟོན་པར་མཛད་པ་ལ་རྗེས་སུ་ཡི་ར་ངོ་བ་བྱས་ནས།
དེའི་མོད་ལ་བསྐལ་པ་བརྒྱད་ཁྲིར་འཁོར་བ་ཕྱིར་བསྒྲིལ་ནས་ལོག་པར་ལྷུང་བ་དང་།མི་ཁོམ་པར་ནམ་ཡང་མ་གྱུར།ཕྱི་མ་ཅན་ཞེས་བྱ་བའི་གཟུངས་ཐོབ།བསྒྲལྔ་པ་བཟང་པོ་འདི་ལ་སངས་རྒྱས
སྟོང་འབྱོན་པ་ལས།སངས་རྒྱས་བདུན་པར་བྱོན་ནས་ཆོས་འཁོར་བསྐོར་བར་རི་བོ་བྱ་རྐང་ཅན་གྱི་དྲང་སྲོང་གྲུབ་ཐོབ་དང་།ཨུ་རྒྱན་གྱི་གྲུབ་ཐོབ་དང་།སིདྡྷ་གླིང་གི་དགྲ་བཅོམ་པ་གསུམ་མཐུན་

པར་ལུང་བསྟན།འཛམ་བུ་གླིང་འདིར་ཡང་ལྷོ་ཕྱོགས་ཀྱི་རྒྱུད་ཕལ་ཆེ་བར་མཁས་པ་པཎྜི་ཏའི་སྐྱེ་བ་བརྒྱད་མར་བཞེས་ནས།ཕྱི་རོལ་མུ་སྟེགས་ཀྱི་རྒོལ་བ་ཐམས་ཅད་སྒེག་མེད་པར་བཅོམ།ནང་བ་སངས་རྒྱས་པའི་བསྟན་པ་ནམ་ལངས་པ་ལ
ཉི་མ་ཤར་བ་ལྟར་མཛད་ནས་ཐུབ་པའི་བསྟན་པའི་རྩ་ལག་ཆེན་པོར་གྱུར་ཏེ།སེམས་ཅན་མང་པོའི་དོན་ཁོ་ན་མཛད།དེ་ནས་བཟུངས་ཏེ་པཎྜི་ཏ་དང་ལོ་ཙཱ་བ་སོགས་མཁས་གྲུབ་མང་པོའི་སྐྱེ་བ་བཟུངས་ཤིང་དམ་པའི་ཆོས་མི་ནུབ་པའི་རྒྱལ
མཚན་ཆེན་པོ་བཟུངས་ནས་བསྟན་པ་ལ་ལོག་པར་ཞུགས་པ་རྣམས་ཆེར་བཅད།མ་རྟོགས་པ་དང་ལོག་པར་རྟོག་པའི་དྲི་མ་ཐམས་ཅད་བསལ།སངས་རྒྱས་ཐོབ་ངེས་ཤེས་པའི་ལམ་ཟབ་ལ་མ་ནོར་པ་བསྟན་ནས་སྐལ་བ་དང་ལྡན་པའི་སེམས
ཅན་མང་པོ་སྨིན་གྲོལ་གྱི་ལམ་ལ་བཀོད་པར་མཛད་དོ།།ད་ནི་སྐུ་ཚེ་འདིའི་རྣམ་ཐར་ཅུང་ཟད་བརྗོད་པ་ལ་དམ་པ་འདི་གང་དུ་འཁྲུངས་པའི་ཡུལ་ནི།ཤབ་སྨད་སྒོམ་གནས་ཞེས་བྱ་བར་གདུང་རུས་བྲག་ཡིན་པ།གསང་སྔགས་རྙིང་མའི་གྲུབ་།
ཐོབ་དུ་མའི་རིགས་རུས་ཆོ་འབྲང་དམ་པ།བླ་མ་རྒྱལ་མཚན་དཔལ་བཟང་པོ་ཞེས་བྱ་བའི་དཔོན་པོ་མཁས་གྲགས་ཀྱིས་ས་སྟེང་ཁྱབ་པའི་བླ་མ་བྲག་སྟོན་པ་དང་།གསང་སྔ་བ་རྙིང་མའི་སྔ་ཊ་འཆང་རྡོ་རྗེ་འཛིན་པ་ཆེན་པོའི་སྲས་མོ་སློབ་དཔོན
མ་བསོད་ནམས་འབུམ་ཞེས་བྱ་བ་གཉིས་ཀྱི་སྲས་སུ་ལུཊ་ཕོ་སྟག་ལོའི་དཔྱིད་ཟླ་འབྲིང་པོའི་མར་ཚེས་དགུ་ལ་ངོ་མཚར་བའི་ལྟས་དུ་མ་དང་བཅས་ཏེ་བལྟམས།ལྷུམས་ན་བཞུགས་དུས་སུ་འང་ཡུམ་གྱིས་བློ་འཕེལ་བའི་ཟས་སྤྱོད་རྟེན་འབྲེལ་

༄༅།།མང་པོ་མཛད།བལྟམས་ནས་ཆེར་སྐྱེས་པ་ན་འཇམ་དབྱངས་བསྒྲུབས་པས་ཞལ་གཟིགས་ད་ལྟའང་གཟིགས་རྟོགས་མ་གྲུབ་པར་ཆོས་གློ་བུར་དུ་གསུང་དགོས་པ་བྱུང་ཙན་འཇམ་དཔལ་ཡོན་ཏན་བཟང་པོའི་བསྟོད་སྒྲུབ་ཞེ་ཟག
པ་རེ་སྔོན་དུ་བཏང་ན་ཚིག་དོན་ཐམས་ཅད་བློ་ལ་གསལ་ལམ་རྩེར་ཡོང་གི་ན་འདུག་གསུང་།དགུང་ལོ་ལྔ་དྲུག་བཞེས་པའི་ཚེ།ཡུམ་གྱིས་ཀློག་སློབ་པར་བརྩམས་པའི་དུས་ན་བྱིས་པ་གཞན་རྣམས་ཀ་ཁ་ནས་སློབ་པ་ན།འདིའི་དའི་ཀ་ཡེ་ཤེས
ལ་ཀློག་དང་མཛད་ནས་འབྱོར་ཀློག་ནས་སློབ་པར་མཛད་ཅིང་།འདའ་ཀ་ཡེ་ཤེས་འབྱོར་ཀློག་ཐུགས་ལ་ཟིན་ནས་བཤར་རྗེར་སྟོན་པས།ཐམས་ཅད་ཡ་མཚན་དུ་འཛིན་པར་གྱུར་ཀྱང་།རང་ཉིད་ཀྱི་འབྱོར་ཀློག་ལ་དོན་བདེ་བླག་ཏུ་མི་གོ་བར་འདུག
བས།བདེ་བླག་ཏུ་གོ་བའི་ཀློག་གཅིག་སློབ་དགོས་གསུངས་ཏེ།མདོ་སྡེ་སའི་སྙིང་པོ་འཁོར་ལོ་བཅུ་པ་དང་།སྔགས་ཀྱི་གློག་དར་གྱི་ཚིག་ཀྱང་ཐུགས་ལ་ཟིན་དོན་ཡང་ཕྱིན་ཅི་མ་ལོག་པར་མཁྱེན།ད་དུང་དུ་ཡི་གེ་དབུ་མེད་ཀློག་འདོད་ཀྱང་མ་ཐེད
པར་ཐུགས་ཆད་དེ་ངུས་པ་ན་ཡི་དམ་གྱི་ལྷས་བྱིན་གྱིས་བརླབས་ཤིང་དབུགས་བྱུང་སྟེ།དེ་མ་ཐག་ཡི་གེ་དབུ་མེད་ཀློག་པ་ལ་ཐོགས་པ་མེད་པར་གྱུར།གཞོན་ནུའི་དུས་ནའང་འདོད་པའི་འདུ་འཛིལ་མི་དགའ།ཡོན་ཏན་སྒྲུབ་པ་ལ་བརྩོན།བྱིས
པའི་སྤྱོད་ཡུལ་ལས་འདས་པ་ཅིག་བྱུང་ངོ་།།ཉིད་ཀྱི་མེས་པོ་བླ་ཆེན་གྱི་ཕྱག་དཔེ་རྣམས་ལ་གཟིགས་པས་ཁོང་དུ་ཆུད།འདི་ནི་བསྟན་བཅོས་རྣམ་དགོ།འདི་ནི་རྣམ་དག་མིན་ནོ་ཞེས་སོ་སོར་ཕྱེད་པས་མེས་པོ་ཡང་ཤིན་ཏུ་མཉེས་པར་གྱུར།དཔོན་

རྒྱལ་སེང་ཞེས་བྱ་བར་རྩིས་དང་ཡི་གེ་བསླབས་པས་སློབ་དཔོན་ལས་མཁས་པར་གྱུར།དགུང་ལོ་བདུན་བཞེས་པའི་དུས་སུ་མཉམ་མེད་སེམས་དཔའ་ཆེན་པོ་ཁྲོ་བུ་རིན་པོ་ཆེའི་དྲུང་དུ་ཐེག་པ་ཆེན་པོའི་སེམས་བསྐྱེད་ཞུས་པའི་དུས་སུ་བདུག་པས།
གཞན་གཅེས་པའི་བྱང་ཆུབ་ཀྱི་སེམས་རྒྱུད་ལ་འཁྲུངས།དེ་ནས་སེམས་སྐྱེད་ལན་འགའ་ཟུང་ཞུས་པའི་ཐུགས་ལ་བོགས་ཆེན་པོ་ཐོན་ཏེ།གཞན་དོན་དུ་འགྱུར་བར་བྱུང་ན།བསྟན་པ་ལ་ཕན་པ་གཅིག་བྱུང་ན།སེམས་ཅན་སྐྱིད་པ་གཅིག་བྱུང
ནང་རང་ཀུན་ཤི་ནའང་ཤི།སྡུག་ནའང་སྡུག་སྙམ་པ་ཐུགས་ལ་འཁྲུངས།དེ་ལྟར་བྱང་ཆུབ་ཀྱི་སེམས་སྐྱེས་པ་ཀུན་ཀྱང་མཉམ་མེད་སེམས་དཔའ་ཆེན་པོ་ཁྲོ་ཕུ་བའི་བཀའ་དྲིན་ཡིན་གསུང་།དགུང་ལོ་བརྒྱད་བཞེས་པའི་དུས་ན་སེམས་དཔའ
ཆེན་པོ་ཁྲོ་ཕུ་བ་དེ་ཉིད་ལས་ལུགས་ཀྱི་བདེ་མཆོག་དྲིལ་བུ་པའི་དཀྱིལ་འཁོར་དུ་དབང་བཞི་རྫོགས་པར་ཞུས།མན་ངག་བརྒྱ་རྩ་ལ་སོགས་པ་ཟབ་ཆོས་མང་པོ་གསན།ཉིད་ཀྱི་མེས་པོ་བླ་མ་ཚུལ་ཁྲིམས་དཔལ་བཟང་ལ་གསང་སྙིང་དགོངས
འདུས་སོགས་རྙིང་མའི་ཆོས་སྐོར་མང་པོ་དང་།ཞི་བྱེད་རྒྱུད་ཕྱི་མ་ལ་སོགས་པ་དང་།གུ་རུའི་གཏོར་མའི་དོན་ལ་མཁས་པ་ཕུལ་ཕྱིན་མཛད།གཞན་ཡང་སྨན་དཔྱད་བཟོ་རིག།བཅུད་ལེན།མཁྱུད་དཔྱད་ལ་སོགས་པ་མང་པོ་གསན།བཟླས།
བརྗོད་དང་བསྐྱེད་རྫོགས་ཀྱི་དོན་སྐོམ་པ་ལ་འབད་པས་ཡི་དམ་ལྷའི་ཞལ་གཟིགས།བསྐྱེད་རིམ་ལ་བརྟན་པ་ཐོབ།རེག་མཐོང་གི་མཚན་མ་རྙེད།མི་མ་ཡིན་རྣམས་ཀྱིས་ཀྱང་སྲོག་སྙིང་ཕུལ།ཐུན་མོང་གི་དངོས་གྲུབ་ཀྱང་འབུལ་བས་སྔགས་

༄༅།འཆད་རྡོར་འཛིན་ཆེན་པོར་གྱུར་ཀྱང་།རབ་ཏུ་བྱུང་བར་དགོངས་ཏེ་དགུང་ལོ་བཅོ་བརྒྱད་ལ་མཁན་ཆེན་རིན་པོ་ཆེ་དཔལ་བཟང་པོ་དང་།བསོད་ནམས་མགོན་པོ་གཉིས་ལས་དགེ་ཚུལ་གྱི་སྡོམ་པ་བཞེས།བཅས་པ་མཐའ་དག།
མིག་འབྲས་ལྟར་སྲུང་བར་མཛད།མདོ་རྩ་དང་ཀཱ་རི་ཀ་སོགས་ལ་གཟིགས་རྟོག་མཛད།མཁན་པོ་དེ་ཉིད་ལ་སེམས་བསྐྱེད་ཕར་ཕྱིན་ལ་སོགས་པ་གསན།སློབ་དཔོན་དེ་ཉིད་ཀྱི་དྲུང་དུ་ཕར་ཕྱིན་འགྲེལ་ཆུང་ལ་ཐུགས་སྦྱོང་མཛད།ལོ་ངོ་
གཉིས་ཀྱི་བར་ལས་སྡེ་བཙུགས་ནས་ཉིན་མཚན་མེད་པར་ཐུགས་གཉེར་ལ་བརྩོན་པས་རྒྱས་འབྲིང་བསྡུས་གསུམ་གྱི་དགོངས་པ་ཇི་ལྟ་བ་བཞིན་ལོངས།ཉི་ཁྲི་སྣང་བ།བརྒྱད་སྟོང་འགྲེལ་པ།ས་སྡེ་ལྔ།སྡོམ་རྣམ་པ་གཉིས།ཕྲ་ཀ
ར་ཎ་སྡེ་བརྒྱད་ལ་མཁས་པའི་ཕུལ་དུ་ཕྱིན་པར་གྱུར།དགེ་བཤེས་རོང་རིགས་ཉག་གཅིག་ཞང་ཡམ་ལ་སོགས་པ་དང་ཕར་ཕྱིན་གྱི་བགྲོ་གླེང་མཛད་པས་སློབ་དཔོན་ལས་མཁས་པའི་གྲགས་པ་ཐོབ།བོད་ན་ཀ་བ་ལི་འགྲེམ་པ་གཅིག་ལ་ཤེས་རབ།
ཆེ་བར་གྲགས།སློབ་དཔོན་དེ་ཉིད་ལ་ཕར་ཕྱིན་རྔོག་ལུགས།འབྲོ་ལུགས།ཁུ་ལུགས་དང་།ཉི་སྣང་བརྒྱད་སྟོང་འགྲེལ་པ་སོགས་པར་ཕྱིན་སྐོར།མདོ་སྡེའི་དགོངས་འགྲེལ་སྤྱོད་འཇུག་སྐོར།མདོ་རྩ་མེ་ཏོག་ཕྲེང་རྒྱུད་སོགས་འདུལ
བའི་སྐོར།ཚད་མ་ཀུན་ལས་བཏུས་པ་སོགས་ཚད་མའི་སྐོར་རྣམས་གསན་ནས་སྡེ་བདུན་མདོ་དང་བཅས་པ་དང་།ཆོས་མཆོག།ལྷ་དབང་བློ་ཤཱཀྱ་བློ་ཛྙཱ་ན་ཤྲཱི་ལ་སོགས་པའི་འགྲེལ་པ་ཆེན་མོ་རྣམས་ལ་སྦྱངས་པས་མཁས་པའི་གོ

འཕྲང་ཐོབ།ཕྱི་རྒོལ་ངན་པ་ཐམས་ཅད་ཚར་བཅད་ལྟ་བ་བཟང་པོ་ལ་སྦྱར་ཏེ།དེ་ནས་མངོན་པ་ཀུན་ལས་བཏུས་ལ་སློབ་གཉེར་མཛད།སྔ་དྲོ་གཞུང་མདའ་ཚད་མ་བདུན་བདུན་དང་།ཊཱིཀྐ་ནས་ཤོག་བུ་ལྔ་ལྔ་ཙམ་ཐུགས་འཛིན་གནང་།།
ཕྱི་དྲོ་བཤད་པ་རྩལ་བཤད་དུ་མཛད་ནས་ཟླ་བ་གཅིག་གི་བར་དུ་ཀུན་ལས་བཏུས་ལ་མཁས་པའི་ཕུལ་ཕྱིན་དུ་གྱུར།ཐེག་བསྡུས་ས་སྡེ་རུ་ཤེ་སོགས་མེང་པོའི་ལུང་རྣམས་གསན་ཏེ།དེ་དག་ལ་ཐུགས་ལེགས་པར་སྦྱངས།ཐུགས་གཉེར་གྱི་བར་
བར་དུ་སློབ་དཔོན་ཚད་མའི་སྐྱེས་བུ་དེ་ཉིད་ལ།ཕྱག་ཆེན་བརྡའི་སྐོར།སེམས་ཉིད་ངལ་བསོའི་སྐོར།མན་ངག་བརྒྱ་རྩའི་སྐོར་རྣམས་གསན།ཡང་རྩེ་བ་རིན་སེང་ལ་དྲིལ་བུ་པའི་དབང་དང་།རྩ་རྒྱུད་ལ་སོགས་པ་བདེ་མཆོག་གི་སྐོར།བདེ་ཆེན་གྱི་
དབང་བཀའ་དང་།རྒྱུད་ཀྱི་བཤད་བཀའ་སོགས་བདེ་ཆེན་གྱི་སྐོར།དགྲ་ནག་འཇིགས་བྱེད་སོགས་གཤིན་རྗེའི་གཤེད་ཀྱི་སྐོར།འཁོར་ཆེན་གྱི་དབང་།བཤད་བཀའ་སོགས་ཕྱག་རྡོར་སྐོར་།གཞན་ཡང་སྒྲོལ་མ།ཕག་མོའི་སྐོར།ཀུན་རིག་སོགས་ཡོ།
གའི་སྐོར།རྣམ་འཇོམས།ཚེ་དཔག་མེད།ནཱ་རོ་ཆོས་དྲུག།ཕྱག་ཆེན།ཞི་བྱེད་རིན་སྤངས།འཇམ་དབྱངས།ཐུགས་རྗེ་ཆེན་པོ།།མན་ངག་བརྒྱ་རྩ།རྣམ་སྲས་གསང་རྒྱད་དང་མཁའ་འགྲོ་དྲུག་སྐོར་སོགས་ལ་མཁས་པར་མཛད།བླ་མ
།རྣམ་སྣང་བ་ཡོན་ཏན་རྒྱ་མཚོ་ལ་ནམ་མཁའ་སྒོ་འིབྱེད་གས་ན།ཉིད་ཀྱི་ཡབ་བླ་མ་བྲག་སྟོན་ལ་རྡོ་རྗེ་ས་འོག་སོགས་ཕྱག་རྡོར་འགྲོ་བཟང་གི་སྒོར་དང་།རྣམ་ངེས་རྣམས་གསན།རྟོགས་ལྡན་བསོད་རིན།དཀའ་བཞི་པ་དཀོན་མཆོག་གཞོན་ནུ།།

༄༅།།བླ་མ་ནམ་མཁའ་དཔལ།བྷྲ་མ་ཏི་བྷི་ཀུན་བློ་བ་རྣམས་ལས།མང་ངག་ཁ་འཐོར་བ།རྣམ་འགྲེལས་ལུགས་ཀྱི་བཤད་བཀའ།མ་ཧཱ་མཱ་ཡ།དབུ་མ་ལུགས་ཀྱི་སེམས་བསྐྱེད་སོགས་གསན།ཁྲོ་ཕུ་ལ་སོགས་པ་ཆོས་སྡེ་
མང་པོར་བྱོན་ཏེ་ཕར་ཕྱིན་སོགས་གཞུང་མང་པོའི་འཆད་ཉན་མཛད།དགུང་ལོ་ཉེར་གཅིག་ལ་དབུས་གཙང་གཉིས་ཀར་གྲྭ་སྐོར་མཛད་དེ་རྒོལ་ངན་རྣམས་ཚར་བཅད་མཁས་པ་རྣམས་ཀྱི་ཡིད་འཕྲོག་པར་མཛད་དོ།།དེ་ནས་དགུང་ལོ་ཉི་ཤུ་རྩ་
གསུམ་བཞེས་པའི་དུས་སུ་མཁན་ཆེན་གྲགས་པ་གཞོན་ནུ་དཔལ་བཟང་པོ་དང་།ལས་སློབ་བསོད་ནམས་གྲགས་པ།སློབ་དཔོན་བསོད་ནམས་བཟང་པོས་གསང་སྟོན་མཛད་དེ་དད་པའི་དགེ་འདུན་ཉི་ཤུ་རྩ་གཉིས་ཀྱི་དབུས་སུ།བསྙེན་པར
རྫོགས་པར་མཛད་དེ་ཐུབ་དབང་གཉིས་པ་ལྟ་བུར་གྱུར།མཁན་པོ་དེ་ལ་སོ་ཐར་གྱི་མདོ་ལ་སོགས་པ་གསན་ཅིང་།ཤེར་སྙིང་མདོ་སྒྲུབ་སོགས་ཞོར་ཉན་མཛད།སློབ་དཔོན་བསོད་ནམས་གྲགས་པར།སོ་ཐར་གྱི་མདོ།།སྡོམ་ཚིག་མདོ་རྩ
ཀརྨ་ཤ་ཏཾ་རྣམས་ཀྱི་བཤད་པ་གསན།འཇུག་པ་སེམས་བསྐྱེད་དོན་ཞགས་བློ་སྐྱོང་རྣམས་ཞོར་ཉན་དུ་མཛད།དེ་ནས་ཐར་པ་ལོ་ཙཱ་བིའི་དྲུང་དུ།སྒྲ་ཀ་ཙན་འགྲེལ་པ་དང་བཅས་པ་ལ་ཐུགས་ལེགས་པར་སྦྱངས་ཏེ།ལོ་ཙཱ་བ་ཆེན་པོར་གྱུར་ཆོས་
མང་པོ་ཡང་བསྒྱུར།བླ་མ་དེ་ཉིད་ཀྱི་དྲུང་དུ་སྦྱོར་བ་ཡན་ལག་དྲུག་གི་གདམས་པ་ཞུས་པའི་ཐོག་མར་དུས་འཁོར་གྱི་དབང་གོང་མ་མཛད་དུས་ཏིང་ངེ་འཛིན་གྱི་སྒོ་དུ་མ་ཐུགས་ལེ་འཁྲུངས།འདག་སྦྱར་ཆུ་བུག་སྒོ་ལ་བཞུགས་ནས་བསྒོམས་དུས།

ཐུན་མོང་དང་ཐུན་མོང་མ་ཡིན་པའི་ཉམས་རྟོགས་མངོན་ཤེས་གྲུབ་རྟགས་སོགས་མང་པོ་ཐུགས་ལ་འཁྲུངས།བླ་མ་དེ་ལ་སངས་རྒྱས་དངོས་ཀྱི་འདུ་ཤེས་ལས་ཐ་མལ་གྱི་འདུ་ཤེས་སྐད་ཅིག་ཀྱང་མ་སྐྱེས་པར་གསུངས།སྤྱིར་བླ་མ་ཐམས་ཅད་ཀྱི
དུས་མཆོད་མཛད་ཅིང་།ཁྱད་པར་བླ་མ་འདིའི་དུས་མཆོད་སྐབས།དུས་འཁོར་གྱི་སྒྲུབ་མཆོད་ཆེན་མོ་སོགས།།ཕྱི་ནང་གི་མཆོད་པ་རྒྱ་ཆེན་པོ་མཛད་དོ།།གཞན་ཡང་བླ་མ་དེ་ལ་སྦྱོར་དྲུག་གི་སྐོར།དུས་འཁོར་སྐོར།དགྱེས་རྡོར་སྐོར
བདེ་མཆོག་གི་སྐོར།གདན་བཞིའི་སྐོར།གཤིན་རྗེའི་གཤེད་ཀྱི་སྐོར།གཞན་ཡང་མི་གཡོ་བ་བླ་མེད་ལ་སོགས་པའི་སྐར།དབྱངས་ཅན་དཀར་དམར་ལ་སོགས་པའི་སྡིགས་སྒོར་ཆེན་ཆེན་དང་།གནད་གྱི་ཟླ་ཟེར་ལ་སོགས་པ་མཚན
ཉིད་ཀྱི་སྐོར།སྙན་དངགས་སྡེབ་སྦྱོར་ལ་སོགས་པ་མང་པོ་གསན་ནོ།།བླ་མ་དཔལ་ལྡན་སེང་གེའི་དྲུང་དུ་དུས་འཁོར་གྱི་དབང་ཞུས་པའི་ཚེ་བླ་མ་རྡོ་རྗེ་ཤུགས་སུ་ཞལ་གཟིགས།བླ་མ་དེ་ཉིད་ལ་དུས་འཁོར།བདེ་མཆོག།ཀྱཻ་རྡོར།ཕག།
མོ།།གཤིན་རྗེའི་གཤེད།ཕྱག་རྡོར་རྣམས་ཀྱི་སྐོར།སེམས་ཐག་གཅོད་པ་སོགས་ལམ་སྦྱོར།གདན་བཞི།སངས་རྒྱས་ཐོད་པ།མ་ཧཱ་མཱ་ཡའི་སྐོར།སྒྲོལ་མའི་སྐོར།གསང་འདུས་ཀྱི་སྦྱོར།རྡོར་དབྱིངས་སོགས་ཡོ་གའི
སྐོར།རྣམ་སྣང་མངོན་བྱང་སོགས་སྤྱོད་རྒྱུད་སྐོར་རྣམས་ཀྱི་ཁ་ཅིག་གི་བཤད་བཀའ།ཁ་ཅིག་གི་དབང་བཀའ།ཁ་ཅིག་གི་མན་ངག་གི་བཀའ་ཆ་ལག་དང་བཅས་པ།གཞན་འཇིག་རྟེན་མགོན་པོ་ལ་སོགས་པ་དང་།མི་གཡོ་བླ་མེད་ལ

༄༅།།སོགས་པའི་སྐོར།རྡོ་རྗེ་འཕྲེང་བ་ལ་སོགས་པའི་དབང་བཀའ།གཙུག་ཏོར་རྣམ་རྒྱལ་སོགས་ཀྱི་རྗེས་གནང་སྐོར།བཟང་སྤྱོད་ལ་སོགས་པ་མང་པོ་གསན།དེ་ནས་དུས་འཁོར་ལ་ཐུགས་སྐྱོངས་གནང་བར་དགོངས་ཏེ།
བླ་མ་རྡོ་རྗེ་རྒྱལ་མཚན་དཔལ་བཟང་གི་དྲུང་དུ་དཔལ་དུས་འཁོར་གྱི་བཤད་བཀའ།འབྲོའི་དགོངས་པ་གཅིག་ཏུ་འདྲིལ་པ་ལ་སོ་སོའི་བཞད་ཚུལ་དང་།མོན་ངག་ལག་ལེན་གྱི་གནད་སོགས་དུས་འཁོར་ཆ་ལག་དང་བཅས་པ་གསན་ཏེ་སྦྱངས་པས་དུས
འཁོར་ལ་འགྲན་ཟླ་མེད་པའི་མཁས་པ་ཆེན་པོར་གྱུར།དེ་དག་གི་བར་བར་དུ་ཡང་ཕར་ཕྱིན་སོགས་མཚན་ཉིད་ཀྱི་བཤད་པའང་མཛད།ཡང་བླ་མ་དེ་ཉིད་ལ་ནག་འཇིགས་སྐོར་གསུམ་དང་།འཇམ་དཔལ་རྩ་རྒྱུད་ལ་སོགས་པའི་རྒྱུད།སྒྲུབ
ཐབས་རྒྱ་མཚོ་ལ་སོགས་པའི་སྒྲུབ་ཐབས་སོགས་མང་དུ་གསན།རྣལ་འབྱོར་གྱི་དབང་ཕྱག་ཐི་བྷཱུ་ཏི་ཙནྡྲ་ལ།གཏུམ་མོ་འབར་འཛག་གི་གདམས་པ།གེགས་སེལ་འཁྲུལ་འཁོར་བདུན་པ།འོ་མའི་བཅུད་ལེན་སོགས་མན་ངག་མང་པོ་གསན།
བླ་མ་ཀུ་མཱ་ར་སིདྡྷི་ཞེས་གྲགས་པ་དེ་ལ།བཀའ་གདམས་ལུགས་ཀྱི